בס''ד
בגדר מצות הדלקת נר חנוכה
בפשוטו גדר המצוה לפרסם את נס חנוכה, ועל זה צ''ב. 
א. צ''ב הדין דכבתה אין זקוק לה, דהרי לא התפרסם הנס, וחיוב ההדלקה לא היה צריך לפקוע עד הפרסום בסוף, כעין גדר מצות פו''ר, דחייב לעסוק בפו''ר עד שיש לו בן ובת ב''ק. וע' בה''ל ס' תרע''ג דהפרסום הוא רק בשעת ההדלקה, וזה גופא צ''ב גדר החיוב, וביותר צ''ב לדעת הרא''ש [הנפסק בשו''ע] שצריך שבשעת ההדלקה יהיה בה שמן הראוי לחצי שעה, דזמן ההדלקה קובע בשעת ההדלקה את קיום המצוה, למה כבתה אין זקוק לה, הרי זמן ההדלקה מעכב במצווה.
ב. מדיני ההדלקה היה צריך להיות דווקא במקום שבו הפרסום יותר גדול, במקומות שיש בהם הכי הרבה עו''ש, והדין הוא להיפך צריך דווקא פתח הבית, ולא מקום שיש בו רבים דווקא, ואפ' אם יותר אנשים רואים את הנרות שבחלון ויש לו פתח לרה''ר שממנו יש פחות רואים, חייב להדליק דווקא בפתח. 

ג. צ''ב למה מי שאין לו בית פטור מהדלקה, [כדמשמע מהפוסקים ע' לשון הרמב''ם ותוס' סוכה מו' א'  וכדמבואר בהלי''ש שצריך גדרי בית להתחייב בהדלקה, כגון ד"א], ועוד שמעה''ד אם יש הרבה אנשים בבית אחד, עיקר החיוב הוא רק על הבית, ועוד שמדליקין בביתו אפ' שבמקום שנמצא עדיין לא חנוכה וכו' יצא. וצ''ב, א. דדין זה ממעט בפרסום, ב. מניין גדר מחודש זה דהחיוב הוא על הבית ולא על כל אחד שדר בבית לחוד כמו בשאר מצוות. 

ד. בית שיש לו שני פתחים בשני רוחות, חייב להדליק בשניהם מפני החשד. וצ''ב הרי יש איסור [מה''ת או מדרבנן], לחשוד כל יהודי, וכאן יש שני רוחות ויש לתלות שהדליק ברוח השנייה, ועוד האם יתכן חיוב של מצוה בגלל העוברים על האיסור לחשוד. [אפ' לפי פסק הרמ"א שמדליק את השני בלי ברכה]. ועוד שמברך ברכת הרואה על נר של חשד. הלי"ש. ועוד קשה דהרי זמנה כל הלילה ולמה לחשוש שלא הדליק.
ה. צ"ב לשון הגמ' והרמב"ם חצר שיש בה שני פתחים צריכה שני נרות, משמע שהחשד עושה חיוב בעצם המצווה, שהחצר צריכה שתי נרות, ולא שחייב האדם להדליק שתי נרות, כמ"ש בדין אורח כתב אם היה לו בית בפני עצמו אע"פ שמדליקין עליו בתוך ביתו צריך להדליק בבית שהוא בו מפני העוברין.  
ו. צ''ב א. סתירת הדינים מביה''כ שיש לו שני פתחים בשני רוחות, שאין חשד אם עובר בפתח אחד ואינו נכנס, כי אומרים שנכנס בשני, ומאי שנא כאן בנ''ח דלא אמרינן הכי. ב. למה הגמ' והראשונים לא הקשו סתירה גדולה זו.
ז. צ''ב למה בדין דכבתה אין זקוק לה אין חיוב להדליק שוב בגלל החשד, ולכא' יותר חמור חשד זה שלא רואים נר בכלל, מבית שיש לו שני פתחים והדליק רק בפתח אחד של הבית. קושית הבית הלוי עה"ת.  
ח. צ''ב מקור המסורת דכלל ישראל דגם לשיטת הרמב''ם [כפסק הרמ''א] נשים ובנות לא מדליקות אם הבעל מדליק, וצ''ב מקור מנהג זה, דהרי נשים חייבות בנ''ח. 
ט. צ''ב גדר הפרסום במצוות נ''ח, [המבואר ברמב"ם שהחיוב להדליק דווקא על פתחי הבתים להראות ולגלות הנס, וברש"י שבת כא' ב' שחייב להדליק בפתח החצר בגלל פרסומי ניסא, ובתוך כ' אמה משום פרסום הנס], דהרי גם אם הוא במקום לבד [ללא בני אדם אחרים כלל], הוא חייב להדליק נ''ח גם ללא שום פרסום, וכן בשעת הסכנה מניחו על שולחנו ודיו, וכן באין לו פתח לרה''ר כלל חייב להדליק בפנים, וצ''ע דמניין לשני חיובים שונים במצוה אחת, שאם הוא לבד, חייב להדליק אפ' בלי פרסום, ואם יש רואים חייב בדין השני להדליק כדי לפרסם. 
י. בעיקר גדר הפרסום צ''ב מניין גדר פרסום דווקא במצוה זו, ולמה אין חיוב לפרסם מצות שופר ופדיון הבן. ואם תאמר שיש פרסום דווקא בניסים, [כדמשמע בגמרא ברכות יד' א' שגדר פרסום הנס דחנוכה ומגילה הוא אחד, מזה שאסור להפסיק בקריאת הלל ומגילה משום פרסום הנס, וכדמשמע בשבת כד א' שיש להזכיר עה"נ בחנוכה בבהמ"ז בגלל פרסום הנס], יל"ע מהו גדר פרסום הנס בארבעה כוסות ובקריאת מגילה ונ"ח. 
יא. צ''ב שינוי לשונות הרמב''ם בהל' חנוכה פ''ג ה''ג שכתב להראות ולגלות הנס במקום לפרסם, ועוד בפ''ד הל' יב' כדי להודיע הנס, והל' יג' שיש בו זכרון הנס. וכן בגמ' לא הוזכר פרסום הנס על מצוות הדלקה אלא על הלל וכד'. 
יב. צ"ב שרק בנ"ח הגמרא בשבת כג' א' מחפשת מקור שחוששים לחשד, הרי בכל הש"ס חוששים לחשד, ולא מביאים מקור לזה, כגון באיסור לעבור כנגד פתח בית הכנסת ברכות ח' ב'. 

יג. צ"ב שלא הוזכר כלל הנס דנצחון המלחמה ואינה משפיע ואינו נהוג לקיים חג על לאומיות, כי זה לא קשור לדת, וכן נס השמן לא הציל את כלל ישראל, ולא התבאר מספיק. 
יד. צ"ב למה מפרסמים הרי פשיטא דלא לגויים וצ"ב לחדש חיוב רק למי שאין שומר תו"מ דפשיטא דלא מחדשים מצוה עבורם. 

וליישב הנ"ל

א. ע''כ דגדר מצות הדלקה הוא מעשה המשייך את המדליק [ע''י שמפרסם את מקום מגוריו ע''י הדלקת נר], למלחמה לש''ש, של החשמונאים הרוצים לעבוד את ד' ולא לקבל את תרבות יוון שהיא עבודת האדם, נגד היהודיים המתייוונים שהיו גיבורים ורבים, ומעשה השתייכות זה, הוא גופא פרסום הנס, כלומר שמפרסם את עצמו, ע''י שמפרסם את ביתו, כבית המשתייך למי שאינו רוצה את תרבות יוון אלא רוצה לעבוד את ד', גם כלפי עצמו וגם כלפי אחרים הרואים את מעשה הפרסום דביתו. 
ב. ישנם שני דינים בפרסום הנס, 
דין אחד השייך בניסים של ד' כוסות, מגילה, וחנוכה, ולאו דווקא בהדלקת נ"ח אלא בפרסום נס חנוכה, כגון הלל דחנוכה, ועה"נ בבהמ"ז דחנוכה, וקה"ת דחנוכה [כמבואר בתוס' שבת כג' ב' ד"ה הדר], וגדרו אינו שכל אדם חייב בפרסום הנס לאחרים, אלא שחז''ל רוצים שכל יהודי ידע את הנס, לכן חייבו בכמה פעולות כדי שסיפור הנס יהיה ידוע לכל. אבל לא שיש חיוב על כל אחד לדאוג לפרסם הנס לאחרים. 
ויש דין שני, שהוא שייך רק בהדלקת נ''ח, ולא בשאר מצוות, ולא בשאר נסים, וגם לא בשאר מצוות של חנוכה כגון הלל וקה''ת, אלא שעצם גדר מצוות הדלקה היא מעשה פרסום של עצמו, לעיני עצמו ולעיני אחרים, של השתייכות לנס שנעשה במלחמת החשמונאים, ורק דרמת ההשתייכות לנס, הוא יותר גדול אם אומר גם לאחרים את השתייכותו, ולא רק לעצמו. ולכן עיקר חיוב ההדלקה כולל פרסום הנס לאחרים ברה''ר, אין הבדל מהותי בין הדלקה בפתח ביתו כשאין רואים בחוץ בכלל, או אם מדליק בפנים בשעת הסכנה ורק הוא רואה, לבין הדלקה בפתח ביתו כשיש רואים ברה''ר, וגדר פרסום הנס במצוות נ''ח הוא הפרסום של עצמו כחלק ממחנה החשמונאים, ולכן גדר פרסום הוא עצם המצווה, ולא שיש שני דינים אחד מצוות הדלקה זכר לנס, ועוד דין שני לפרסום הדלקה זו.  

ולדין פרסום הנכלל בעצם חובת ההדלקה, קורא הרמב''ם להראות ולגלות הנס, כי בא להסביר את גדר התקנה שתיקנו לפרסם את בית כל אחד, כי ע''י פרסום הבית מראה ומגלה אדם לעצמו שהוא מאמין בנס. 
ולכן אין חיוב פרסום במצוות אחרות, ורק יש דין בשאר ניסים, שהנס יהא ידוע. 
ג. ישנם שני רמות של חשד, מעשה המתפרש בצורה חד משמעית באופן של חשד הוא אסור גם אם אינו גדר בחיוב עצמו, [כגון אדם שאינו מדליק כלל כי אשתו הדליקה בשבילו, חייב להדליק מפני החשד], אבל מעשה שאפשר לפרש אותו בשני פנים, ואפשר לחשוד, אבל אפשר גם לתלות בפירוש אחר המתבסס על המציאות הנוכחית, כגון בית הכנסת שיש לו פני פתחים וחצר שיש לה שני פתחים, שאפשר לתלות שנכנס ושהדליק בפתח השני, אסור משום חשד רק אם החשד מצביע על חסרון בקיום עצם גדר המצווה. 

וראיית הגמ' מפאה היא על זה שחשד יכול ליצור חיוב חדש בתוך גדרי המצווה עצמה, ולכן חייב להניח פאה דווקא בקצה השדה משום חשד, וכן בנ''ח בכח החשד ליצור חיוב הדלקה נוסף, כגון חיוב הדלקה בחצר שיש בה שני פתחים. 
בזה מובן לשון הגמ' והרמב"ם חצר שיש בה שני פתחים צריכה שני נרות, משמע שהחשד עושה חיוב בעצם המצווה, שהחצר צריכה שתי נרות, ולא שחייב האדם להדליק שתי נרות, אבל שאדם שמדליקים עליו בביתו, ואינו מדליק בכלל איפה שהוא דר, אז החיוב הוא מדין חשד הכללי, ולא חיוב בעצם דין חנוכה, ולכן הרמב"ם כותב על אדם שמדליקין בביתו, שחייב להדליק מפני העוברים. 

אבל בהדליק וכבתה, הרי לא עשה מעשה המעורר חשד, ולהיפך הוא הדליק כדין, לכן פטור, אפ' מדין חשד רגיל, וכ"ש מדין הדלקה דנ"ח, והוי כמו בית הכנסת שיש לו שני פתחים. ואדם שמדליקין עליו בביתו, חייב מצד חשד כללי, בגלל שהעדר הדלקה נקרא מעשה המחשיד, או בגלל חיוב של חנוכה, שהחשד הוא בעצם גדר מעשה המצוה. 
ומעין זה כתב הגרש''ז, ובמשיב דבר. 

ד. ולכן אין תנאי בגדרי המצווה שהנס יפורסם בסוף, כי אין שום חיוב להודיע הנס לאחרים, אלא רק לפרסם את עצמו כלפי אחרים. 

ולכן אין חיוב להדליק במקום המפרסם את הנס לאחרים, ולהיפך החיוב הוא דווקא לפרסם את מקום המגורים, ולכן דלת עדיף מחלון, אפ' שפחות אנשים יראו את הנרות. 

ולכן מי שאין לו בית פטור מהדלקה. 
ולכן בכבתה אין זקוק לה אין חיוב להדליק שוב מפני החשד, כי כאן החשד אינו מצביע על חסרון בעצם קיום המצווה. 

ועיקר התקנה להדליק בפתח לרה"ר אפ' שיש יותר בנ"א הרואים מרה''ר את הנר שבחלון, כי הפתח הוא מקום יותר מהותי במעשה המפרסם את הבית, ורק אם אין פתח לרה"ר, יש חיוב בחלון הפונה לרה"ר, כי החלון הוא גם פרסום הבית. 

ויל"ע אם אינו יכול לפרסם את ביתו לרה"ר, ורק יכול לפרסם לאחרים כגון בחלונות ממול ביתו, או חדר מדרגות, האם מדליק על שולחנו, או מדליק בחלון או בפתח ביתו לחדר מדרגות, והטעם שמצאנו רק פרסום הבית לבני רה"ר, ולא ליחידים אחרים, הוא שהחיוב לקבוע את מקום המגורים למקום המשתייך לחשמונאים, נובע מהדרישה של הרבים אל היחיד הדר בבית להשתייך מול הרבים ובזה לקיים את אותה מצוות השתייכות אבל מול הרבים וזה קורא רק מול הרבים, ולא אם קובע מול יחידים אחרים או חברים, אלא מול כלל הרחוב. כמו שפשוט שאין חיוב בחלון בגלל חשד וכו' ואם אין חיוב בגלל חשד ממילא אין מקור לחיוב הדלקה אפ' שפשוט שיש יותר מעשה השתייכות אם מדליק בחלון שיש ממולו שכנים יחידים מאשר אם מדליק על שולחנו אבל לכא' אין מקור למעלה זו בגמ'. 
ה. נפק"מ מהנ''ל להלכה, 
א. דיש סברא כהחזו"א שאינו יוצא אם מדליק בפתח החדר מדרגות, דאינו תשמישי בית כחצר דהש"ס, ולכן אינו מפרסם את ביתו, ורק מפרסם את הנס ואין כזה חיוב בהלכה כלל. 

ב. אם גר מעל כ' אמה, אין מקור ואין טעם להדליק בחלון עבור הרואים מהחלונות ממול, דאין דין לפרסם הנס עד כמה שאפשר, כמו שאינו חייב להדליק שם משום חשד, אלא רק לפרסם את ביתו לרה"ר, אבל אם אינו יכול לפרסם את ביתו לרה"ר, מדליקו על שולחנו, ואין מקור וגם אין טעם להניח את נרות בטפח הסמוך לפתח מחוץ לדלת ביתו בחדר מדרגות, כדי שהעוברים בחדר מדרגות יראו את הנרות, דהוא ממש כמו להניח בחלון בגלל שיש יותר אנשים שיראו את הנרות, דאם אין כאן גדר של פתח הבית לרה''ר, אין טעם ומקור לפרסום הנס, ומ''ש ברמ''א דבמקום שאינו יכול לפרסם לרה"ר כלל, דמעיקר דין הגמ' מדליקו על שולחנו ודיו, ואפ' הכי נהגו להניח בפתח ביתו מבפנים וביאר במ''ב משום שיכנס בין שתי מצוות, אבל לא מצד עיקר דינא דגמ' דפרסום הבית לרה''ר, ולכן פסק במשנ''ב ושעה"צ דאם יש לו חלון תוך כ' לרה''ר חייב להדליק בחלון ולא בפנים בפתח מצד המנהג. 
ג. כל השיקולים לקביעת מקום ההדלקה ע"פ כמות הבנ"א הרואים את הנרות, וכד' אין להם מקור, ואם מעדיפים את זה על פתח הבית ממש, לא יצא. 
ד. ובמרפסת שמצד שימוש שלה לא גרע מחצר של חז"ל, לא יצא אם הדליק בחלון הבית למרפסת אלא חייב דווקא להדליק בחלון המרפסת לרה"ר, ולא שייך כאן מעלת מזוזה מימין ונר חנוכה משמאל, ואת"ל דשייך אין טעם להעדיף חלון המרפסת לרה"ר, אם פירסומי ניסא יותר גדול משם לחלון. 

ה. וכן אם מדליק על שולחנו ורואים מרה"ר לא יצא. 

ו. הדין לשים שמן בכמות של חצי שעה, הוא מכח שצריך נר הראוי לפרסום בשעת ההדלקה, דהמצוה היא ההדלקה, וכן הדין דלהדליק במקום שאין רוח המבואר במ"ב ס' תרע"ג שאם הדליק במקום הרוח וכבה לא יצא, ולכא' משמע שדווקא אם נכבה בסוף וכן דעת הגרש"ז ממשמעות המשנ"ב, אבל לכא' נראה יותר שלגבי גדר מעשה הדלקה המפרסם, אין חילוק בין כבה ללא כבה, אלא לא יצא כמו בהדליק בלי שיעור בשמן והוסיף אח"כ שמן, אבל מותר להדליק במקום פתוח ולסגור אח"כ הבית חנוכייה דכמו שיש רוח מצויה לכיבוי כך יש רוח מצויה למניעת כיבוי. והטעם דמועיל סגירה אח"כ ולא מועיל הוספת שמן אח"כ, דבשמן חסר בנר עצמו, אבל כאן כמו שיש רוח חיצונית יש גם הגנה חיצונית. וכן מספק"ל להגר"נ קרליץ והגר"ח קנייבסקי. 
ז. בשני חלונות בשני רוחות בבניין משותף שאין לאף אחד פתח לעצמו, חייב בשניהם מפני החשד. 

ח. חלון מרוח אחד ופתח פרטי מרוח אחר, חייב רק בפתח. 
י. ע' כריתי דאינו מברך על נר של חשד, ברכה על נר של חשד הוא כלול בפתח ראשון. וע' בשע"ת סו"ס תרעא בשם המכתם לדוד. 

רמ"א תרעז ס' ז' וע' שם ביאוהגר"א. 

ע' טור כל בו וארחות חיים לגבי גדר הדלקה בחצר שיש שני פתים דהוא חיוב אחד ולא רק משום חשד. 

נפק"מ אם רוצה להחליף צד למחר, או האם יכול לתת לאחד מבני הבית. 

ע' שבט הלוי מנח"ש אז נדברו וציץ אליעזר שאין לברך במקום ציבורי שאינו ביה"כ. 

גדרי בית ד"א וכו' 
מדליקין בביתו אפ' שכאן עדיין לא חנוכה וכו' יצא.  

אין לו פתח לרה''ר כלל חייב להדליק בפנים. 
שעת''ש תרע''ג ס''ק ז' על כבתה שאין להוריד את הנר המכובה. וצ"ע. 
הרי זמנה כל הלילה למה לחשוש שלא הדליק. 

חלון למעלה מכ' ע' מ''ב תרע''א שעה''צ מב', דמדליק בפתח, ובריטב''א הנדמ"ח על למעלה מכ' שמדליק בחלון אם אין לו מקום אחר תוך כ'.  
מברך ברכת הרואה על נר של חשד. 
חלונות ממול לא חייב מדין רה''ר. 

